
A Pécsi Tudományegyetem vonzáskörzetének változása 2013–2023 között

Kulcsszavak: felsőoktatás; vonzáskörzet; Pécsi Tudományegyetem
A tanulmány a Pécsi Tudományegyetem (PTE), az ország egyik legnagyobb vidéki egyetemé-nek felsőoktatási vonzáskörzetének változásait elemzi a 2013 és 2023 közötti időszakban. A vonzáskörzetvizsgálat fontos szerepet játszik a felsőoktatási intézmények versenyképességének és stratégiájának meghatározásában, valamint a potenciális hallgatók igényeinek és preferenciái-nak megismerésében. A kutatás célja, hogy feltárja, hogy a PTE hogyan tudta megtartani és növelni a hallgatói. A tanulmány kvantitatív módszerekkel elemzi a PTE hallgatói létszámának változását, a vidéki tudományegyetemek közötti versenyhelyzetet, a PTE képzési területeinek és azok térbeliségének alakulását. A kutatás a PTE saját NEPTUN rendszerből exportált adatokra, valamint az Oktatási Hivatal és a Központi Statisztikai Hivatal által összeállított táblázatos adat-állományra támaszkodik. A kutatás eredményei rámutatnak arra, hogy a PTE vonzáskörzete több szempontból is átalakult a vizsgált időszakban. Egyrészt a PTE növelte a beiskolázott hall-gatók arányát a Dél-Dunántúli régióban, illetve a szomszédos régiókból érkező hallgatók számát is. Másrészt a PTE szembesült a demográfiai csökkenés, a fővárosi verseny, valamint az oktatási politika változásainak kihívásaival. A tanulmány eredményei rámutatnak, hogy a PTE sikeresen alkalmazkodott ezekhez a változásokhoz, és kihasználta a vidéki egyetemek előnyeit, mint pél-dául a sokszínű képzési portfólió, a regionális kapcsolatok, a nemzetközi együttműködés, vala-mint a hallgatói diverzitás és inkluzivitás. A tanulmány hozzájárul a magyar felsőoktatás térszer-kezetének és vonzáskörzetének megértéséhez, valamint javaslatokat tesz a PTE további fejlesz-tésére és versenyképességének növelésére.



